b"\n_START_ARTICLE_\nEl Mol\xc3\xad del Llobet\n_START_SECTION_\nDescripci\xc3\xb3\n_START_PARAGRAPH_\nEdifici civil. Construcci\xc3\xb3 de planta rectangular, situada sobre un tal\xc3\xbas de la riba dreta del Gurri i orientada de Nord a Sud. Consta de soterranis, on hi ha les moles, el primer pis, on hi ha el portal d'acc\xc3\xa9s, i uns porxos a la part superior que serveixen de graner. En aquest pis hi ha diverses obertures rectangulars als murs laterals._NEWLINE_\xc3\x89s constru\xc3\xaft amb pedra blavosa unida amb morter de cal\xc3\xa7 fins al primer pis, la resta \xc3\xa9s de t\xc3\xa0pia arrebossada._NEWLINE_L'estat de conservaci\xc3\xb3 \xc3\xa9s regular, ja que ha perdut les seves funcions i serveis com a magatzem.\n_START_SECTION_\nHist\xc3\xb2ria\n_START_PARAGRAPH_\nAntic mol\xc3\xad de Llobet, la hist\xc3\xb2ria del qual va unida a la del mas i com aquest es degu\xc3\xa9 construir a les darreries del segle XIX o principis del XX. Malgrat tot, la hist\xc3\xb2ria del Llobet prov\xc3\xa9 de m\xc3\xa9s antic i es troba documentat des del segle XVI._NEWLINE_Cal remarcar el mas que es troba unit al mol\xc3\xad, aix\xc3\xad com la capella."